Odiseea celor 4 spitale din Sectorul 1 continuă. Nicușor Dan: "Le administrez, cu condiţia să se asigure banii necesari“.
Dacă Ministerul Sănătăţii va dori să îi dea cele patru spitale din Sectorul 1 în administrare, primarul va cere bani pentru asta. Nicușor Dan, primarul Capitalei: "Ministerul Sănătăţii trebuie să stabilească o strategie despre ce face cu toate aceste spitale“. Nicușor Dan: "Le administrez împreună cu echipa Primăriei, cu condiţia să ni se asigure banii necesari“.
Odiseea celor patru spitale din Sectorul 1 continuă. Primarul Capitalei, Nicuşor Dan, a spus ieri că hotărârea Consiliului Local Sector 1 privind transmiterea terenurilor şi clădirilor a patru spitale în administrarea acestor unităţi sanitare este perfect legitimă şi juridică. Dacă Ministerul Sănătăţii va dori însă să i le dea în administrare, primarul va cere bani pentru asta.Nicușor Dan, primarul Capitalei: "Ministerul Sănătăţii trebuie să stabilească o strategie despre ce face cu toate aceste spitale. În momentul acesta, ele sunt în managementul medical al Ministerului Sănătăţii, iar clădirile sunt în administrarea spitalelor însele, asta este situaţia în momentul acesta. Noi ne subordonăm strategiei Ministerului Sănătăţii. În ipoteza în care el consideră potrivit ca noi să le administrăm împreună cu cele 19 pe care le administrăm deja, atunci bineînţeles că o să avem şi o solicitare de bani, pentru că administrarea presupune bani.“Acum o săptămână, Nicuşor Dan o ironiza pe Clotilde Armand pe Facebook pentru hotărârea Consiliului Local al Sectorului 1.Nicușor Dan, primarul Capitalei: "Înţeleg că există dorinţa, în ultima vreme, a transferului unor obiective dificil de administrat, către Primăria Capitalei. (…) Dacă cineva nu se poate ocupa de aceste proiecte şi instituţii din Capitală, atunci eu declar că vreau să le administrez împreună cu echipa Primăriei, cu condiţia să ni se asigure banii necesari“.Anterior, Clotilde Armand anunţa că Primăria Sectorului 1 a transferat către Primăria Generală Spitalul de Urgenţă, Spitalul de Arşi, Spitalul de Copii "Grigore Alexandrescu" şi Spitalul de Oftalmologie.Clotilde Armand, primarul Sectorului 1: "Multă lume este revoltată auzind ştirea cum că eu am tăiat finanţarea de la 4 spitale din Bucureşti. Fals, fals, fals! Nu s-a tăiat nimic. În şedinţa de ieri s-au trecut 4 spitale din administrarea Sectorului 1 în administrarea Consiliului General al Municipiului Bucureşti. Ştiţi de ce? Pentru că există o decizie a Curţii de Conturi care ne spune asta“.Acum, însă, cei doi se pare că nu mai au timp să îşi vorbească. Întrebat când a vorbit ultima dată cu Clotilde Armand, primarul Capitalei a răspuns: "Am vorbit în urmă cu vreo 10 zile, când am avut o altă discuţie legată de tot ce înseamnă strategie de deşeuri şi am avut o discuţie cu mai mulţi primari de sector la acel moment. Iar cu toţi primarii de sector şi cu ministrul Mediului ne întâlnim la două săptămâni şi ultima întâlnire a fost joia trecută, acum 5 zile.“.